[{"text_idx": "#000006", "text": "Lansiodd Cadeirydd y llynedd, y Cynghorydd Sharen L Davies, Wobr Arwr Cymunedol Covid 2020/2021 i gydnabod y rhai yn ein cymuned a oedd wedi mynd y tu hwnt i bob disgwyl yn ystod y pandemig."}, {"text_idx": "#000007", "text": "Dywedodd y Cynghorydd Davies, \u201cDaeth dagrau i\u2019m llygaid wrth glywed y storiau am y gwaith gwirfoddol gwych a wnaed yn ardal Cyngor Gwledig Llanelli a thu hwnt ac roeddwn yn teimlo fy mod eisiau cydnabod y gwirfoddolwyr hynny a oedd wedi mynd yr ail filltir.\u201d"}, {"text_idx": "#000008", "text": "Aeth y Cynghorydd Davies ymlaen i ddweud \u201cRoedd yn benderfyniad anodd iawn dewis o blith y fath amrywiaeth o gynigion, ond hoffwn achub ar y cyfle hwn i ddiolch i bawb am gymryd yr amser ac am eu henwebiadau\u201d."}, {"text_idx": "#000009", "text": "Ann a Bill Martin o Bum Heol a dderbyniodd daleb \u00a350 Marks and Spencer a thystysgrif ac a enwebwyd oherwydd \u2018Mae Ann a Bill bob amser yn gweithio\u2019n ddiflino er budd eu cymuned ym Mhum Heol ac yn ystod y cyfnod clo wedi sicrhau bod yr ardal wedi\u2019i chadw heb sbwriel ac yn lle dymunol i fyw ynddo, a mynd trwyddo, yn ystod yr amseroedd tywyll hyn, trwy gerdded y pentref yn gyson gyda bagiau du yn casglu unrhyw sbwriel sydd wedi\u2019i ollwng ar y palmant neu ar y ffordd ac yn y gwrychoedd. Mae\u2019r ymdrechion wedi cael eu gwerthfawrogi\u2019n fawr gan nifer o\u2019r trigolion lleol ym Mhum Heol ac ymhellach i ffwrdd.\u2019"}, {"text_idx": "#000012", "text": "Tom Jones o Lanelli \u2013 \u2018Mae Tom wedi rhoi ei holl amser rhydd i helpu gyda Banc Bwyd Llwynhendy / Pemberton trwy gydol y pandemig. Mae wedi bod yn brysur yn danfon bwyd i deuluoedd ac yn casglu\u2019r bwyd gan wahanol sefydliadau yn yr ardal i gyflenwi stoc y Banc Bwyd. Mae hefyd wedi gweithio\u2019n ddiflino i gadw\u2019r safonau hylendid uchel yn y Banc Bwyd. Mae Tom hefyd yn helpu yn y Gofod Tyfu Dwyfor pan mae\u2019n gallu.\u2019"}, {"text_idx": "#000014", "text": "Enwebwyd Rhys James, sy\u2019n ddisgybl yn Ysgol Bryn, Llanelli oherwydd- \u2018Mae wedi rhoi\u2019r gorau i\u2019w amser gyda ffrindiau i helpu ym Manc Bwyd Llwynhendy / Pemberton a gyda phrosiectau eraill yn Fforwm Llwynhendy / Pemberton. Mae\u2019n anhunanol ac yn barod i fynd yr ail filltir i helpu unrhyw un. Gwisgodd i fyny fel Bwni\u2019r Pasg i blant wrth ddosbarthu Wyau Pasg. Mae Rhys hefyd wedi bod yn rhoi help llaw yn rhandiroedd Gofod Tyfu Dwyfor. Mae Rhys wedi sicrhau nad yw ei astudiaethau yn dioddef o ganlyniad i\u2019w holl wirfoddoli. Mae\u2019r profiad hwn wedi cynyddu hyder Rhys \u2019."}, {"text_idx": "#000015", "text": "Dywedodd Rhys \u2018Rwy wrth fy modd gyda thaleb Amazon gwerth \u00a320 a thystysgrif a byddaf yn parhau i wirfoddoli.\u2019"}, {"text_idx": "#000016", "text": "Enwebwyd y canlynol hefyd, ac mae pob un yn derbyn tystysgrif a deg credyd amser:"}, {"text_idx": "#000018", "text": "Dywedodd Jason, \u2018Rydw i wedi cael sioc ac ar ben fy nigon a doeddwn i ddim yn gwybod fy mod i wedi cael fy enwebu.\u2019"}, {"text_idx": "#000020", "text": "Meddai Claire \u201cWel waw ! Rydw i am unwaith yn fud. Fe wirfoddolodd fy mhartner a minnau yn y banc bwyd lleol yn ystod y don gyntaf ar o\u0302l i\u2019m partner fynd yn sa\u0302l iawn a gorfod dibynnu ar y banc bwyd dywededig ac roedden ni eisiau rhoi rhywbeth yn o\u0302l. Tyfodd, fe wnaethon ni ffrindiau yn ein cymuned a helpu ac yn dal i wneud. Dysgodd Covid lawer o bethau inni ond y canlyniad gorau yw calon y gymuned yma. Dwi ar ben fy nigon ac mae hyn yn hyfryd! Diolch yn fawr iawn.\u201d"}, {"text_idx": "#000022", "text": "Meddai Paul, \u2018Rwy\u2019n falch iawn o gael fy enwebu ac rwy jyst wedi dal ati i wneud fy rhan dros ein cymuned ac mae cael cydnabyddiaeth hefyd yn fonws pendant.\u2019"}]